**UPISI U 1. RAZRED SREDNJE ŠKOLE**

**Početak prijava programa za redovite kandidate**

 Za redovite kandidate prijava programa započela je **danas, 28. lipnja u 8 sati.**

Ljestvice poretka prikazat će se u 14 sati.

Prijaviti se može do šest programa, a ljestvicu poretka složite na način da na prvo mjesto postavite školu i program koji najviše želite upisati i tako redom sve do šestog mjesta.

 Programe koji zahtijevaju dodatne provjere moći ćete prijavljivati do **2. srpnja u 16 sati**.

 Prijava programa koji ne zahtijevaju dodatnu provjeru traje do **7. srpnja u 12 sati**.

 Svaki puni sat, aplikacija će za svakog kandidata tražiti mjesto na najvišem prioritetu, a za koji kandidat ima dovoljno bodova da se nalazi unutar upisne kvote.

 Program pored kojeg u stupcu Najbolji odabir stoji zelena kvačica je program za koji kandidat **trenutno** ostvaruje pravo upisa.

 Program i škola pored kojeg će stajati ta ista zelena kvačica **10. srpnja u 12 sati** bit će program i škola u koju ste zaista ostvarili pravo upisa.

**Početkom dostave dokumentacije kojom se ostvaruju dodatna prava za upis, dostavljaju se putem**[**https://srednje.e-upisi.**hr](https://srednje.e-upisi.hr/) (do 6. srpnja za redovite kandidate) **-**kandidati mogu ostvariti pravo na jedan ili dva dodatna boda ili aktivaciju prava prednosti ([Pravilnik](https://www.zakon.hr/cms.htm?id=27327)**,**članci 20 i 21).

Roditelje/skrbnike i kandidate upućujemo na materijale koji su im namijenjeni - hodograme i upute koji se nalaze pod Korisničkim uputama na [https://srednje.e-upisi.hr](https://srednje.e-upisi.hr/). Također vas pozivamo na konzultiranje Čestih pitanja na [https://srednje.e-upisi.hr](https://srednje.e-upisi.hr/).

Dodatno, obavještavamo Vas i o početku korištenja Viber info-kanala (e-Upisi u srednje-info kanal) na kojem će CARNET Helpdesk objavljivati sve važne informacije o upisima u srednje škole za kandidate i roditelje/skrbnike. Podatke za priključivanje info-kanalu možete pronaći na [https://srednje.e-upisi.hr](https://srednje.e-upisi.hr/) pod karticom Pomoć i podrška.

Obavještavamo vas i o webinaru o prijavama i upisima u srednje škole za kandidate i roditelje/skrbnike čija je snimka objavljena na CARNET-ovom portalu [Meduza](https://meduza.carnet.hr/index.php/home).

<https://meduza.carnet.hr/index.php/media/watch/34360>

Svim kandidatima želimo puno uspjeha na rangiranju! 